Na temelju točke 7. Programa za sufinanciranje znanstveno-istraživačkih projekata urbanih simulacija od javnog interesa za 2026. (Službeni glasnik Grada Zagreba 30/26) gradonačelnik Grada Zagreba objavljuje


JAVNI POZIV
ZA SUFINANCIRANJE ZNANSTVENO-ISTRAŽIVAČKIH PROJEKATA URBANIH SIMULACIJA OD JAVNOG INTERESA ZA 2026.



1.  PREDMET JAVNOG POZIVA 

Predmet ovog Javnog poziva je prikupljanje prijava za sufinanciranje znanstveno-istraživačkih projekata urbanih simulacija od javnog interesa za 2026.

Pod znanstveno-istraživačkim projektima podrazumijevaju se projekti koji se prijavljuju na Javni poziv, trebaju se odnositi na područja od interesa za Grad Zagreb, a to su otpornost na klimatske promjene, energetska učinkovitost, simulacije poplava, urbanih toplinskih otoka, prometa i održive mobilnosti i druge teme iz Programa ublažavanja klimatskih promjena, prilagodbe klimatskim promjenama i zaštite ozonskog sloja Grada Zagreba 2025.-2028 (Službeni glasnik Grada Zagreba, 4/25), te promiču cilj Programa za sufinanciranje znanstveno-istraživačkih projekata urbanih simulacija od javnog interesa za 2026. (Službeni glasnik Grada Zagreba 30/26, dalje u tekstu: Program).

Cilj sufinanciranja su aktivnosti koje su od interesa za Grad Zagreb i promiču ciljeve Programa, a posebno razvoj digitalnih blizanaca urbanih sustava, izrada modela i simulacija urbanih sustava, prikupljanje i obrada podataka, razvoj algoritama i analitičkih modela, testiranje rješenja u pilot okruženju, unapređenje upravljanja urbanim sustavima, a kako bi se potaknuo razvoj modela i simulacija urbanih sustava, razvoj inovativnih rješenja temeljenih na podacima i jačanje suradnje sa znanstvenom zajednicom.


2. VISINA IZNOSA SUFINANCIRANJA ZNANSTVENO-ISTRAŽIVAČKIH PROJEKATA

Sredstva za sufinanciranje znanstveno-istraživačkih projekata urbanih simulacija od javnog interesa za 2026. osigurana su u Proračunu Grada Zagreba za 2026. u Razdjelu 3301. Gradski ured za digitalizaciju, nove tehnologije i tehničke poslove, u iznosu od 100.000,00 eura.
Za sufinanciranje pojedinačnog projekta može se ostvariti najmanje 10.000,00 eura, a najviše 30.000,00 eura.


3. UVJETI ZA PRIJAVU NA JAVNI POZIV

Pravo na sufinanciranje znanstveno-istraživačkih projekata urbanih simulacija od javnog interesa za 2026. po ovome Programu mogu ostvariti sveučilišta, fakulteti (javni i privatni), veleučilišta, znanstveni instituti, razvojne i javne istraživačke ustanove, a koji su upisani u odgovarajuće službene upisnike/registre u Republici Hrvatskoj, a u skladu s ciljevima navedenim u Programu.

Voditelj projekta naveden u prijavi u trenutku prijave mora imati najmanje znanstveno radno mjesto znanstvenog suradnika ili znanstveno-nastavno radno mjesto docenta ili nastavno radno mjesto profesora stručnoga studija.
Odgovorna osoba prijavitelj mora dostaviti izjavu:  
· da prijavitelj nije u likvidaciji, stečajnom ili predstečajnom postupku u skladu sa Stečajnim zakonom i da nema nepodmirenih obveza prema zaposlenicima,
· da prijavitelju nije izrečena pravomoćna osuđujuća presuda za jedno ili više sljedećih kaznenih djela: primanje mita u gospodarskom poslovanju, davanje mita u gospodarskom poslovanju, zlouporabu položaja i ovlasti, primanje mita, davanje mita, prijevaru, računalnu prijevaru, prijevaru u gospodarskom poslovanju, pranje novca i subvencijsku prijevaru,
· da projekt nema gospodarski karakter i nije usmjeren na tržišnu komercijalizaciju tijekom provedbe,
· o nepostojanju dvostrukog financiranja. Prijavitelji mogu prijaviti projekt koji se sufinancira iz drugih izvora (tijela državne uprave, Vladini uredi i tijela, javnih institucija, jedinica lokalne i područne (regionalne) samouprave, sredstva iz fondova EU i međunarodnih fondova) ukoliko troškovna stavka za koju se traži financiranje od Grada Zagreba nije financirana iz drugih izvora. Ako se naknadno utvrdi da je ista troškovna stavka (isti račun ili izdatak) financirana iz dva različita javna izvora, prijavitelj gubi pravo na sredstva i dužan ih je vratiti Gradu Zagrebu.


4. SADRŽAJ PRIJAVE NA JAVNI POZIV

Obvezni dio prijave su: 

1.  Obrazac 1. - Prijava za projekt (Prilog 2.),
2.  ispis ili preslika aktualnog izvatka iz odgovarajućeg registra (izvod iz Upisnika visokih učilišta, sudski registar i dr.), ne stariju od 30 dana od dana objave Javnog poziva,

3.  Obrazac 2.1. - osnovni podaci o prijavitelju projekta (Prilog 3.),

4. Životopisi voditelja projekta i članova projektnog tima: osnovni podaci, akademska pozadina, relevantne publikacije, izlaganja i projekti,

5.  Obrazac 2.2. - osnovni podaci o projektu (Prilog 3.),

6.  Obrazac 3. - financijski plan i izračun troškova projekta (Prilog 4.),

7. Potvrda nadležne porezne uprave o nepostojanju duga prema državnom proračunu, ne stariju od 30 dana od dana objave Javnog poziva,

8. Potvrda Zagrebačkog holdinga d.o.o., Sektora za upravljanje potraživanjima o nepostojanju duga prema Gradu Zagrebu, ne stariju od 30 dana od dana objave Javnog poziva i preslika s ispisom e-maila kojim je Potvrda dostavljena ne starija od 30 dana od dana podnošenja Prijave,

9. izjava odgovorne osobe pod materijalnom i kaznenom odgovornošću da subjekt nije u likvidaciji, stečajnom ili predstečajnom postupku te da subjekt nema nepodmirene obveze prema zaposlenicima (Prilog 5.), 

10. izjava odgovorne osobe pod materijalnom i kaznenom odgovornošću, da podnositelju prijave – subjektu i osobi ovlaštenoj po zakonu za zastupanje nije izrečena pravomoćna osuđujuća presuda za jedno ili više sljedećih kaznenih djela: primanje mita u gospodarskom poslovanju, davanje mita u gospodarskom poslovanju, zlouporabu položaja i ovlasti, primanje mita, davanje mita, prijevaru, računalnu prijevaru, prijevaru u gospodarskom poslovanju, pranje novca i subvencijsku prijevaru (Prilog 6.)

11. izjava odgovorne osobe pod materijalnom i kaznenom odgovornošću da projekt nema gospodarski karakter i nije usmjeren na tržišnu komercijalizaciju tijekom provedbe (Prilog 7.)

12. izjava odgovorne osobe pod materijalnom i kaznenom odgovornošću o nepostojanju dvostrukog financiranja projekta (Prilog 8.)



5. NAČIN PRIJAVE

Prijava na Javni poziv mora sadržavati svu dokumentaciju koja je navedena u točki 4. ovog poziva. Nije moguće naknadno dopunjavanje/učitavanje iste, odnosno isto se neće uzeti u obzir.

Dokumente koje izdavatelji izdaju u obliku elektroničke isprave mogu biti dostavljeni kao dokazno sredstvo pod uvjetom da istovremeno sadrže i podatke na temelju kojih se može provjeriti vjerodostojnost, odnosno istovjetnost isprave.

Prijava i svi obrasci koji se predaju uz prijavu na Javni poziv te izjave iz točke 4. alineja 9., 10., 11. i 12. moraju biti potpisani i ovjereni od strane odgovorne osobe prijavitelja.

Prijavitelj može na Javni poziv prijaviti jedan ili više projekata. Također, više prijavitelja može zajednički prijaviti jedan projekt. Pritom, isti voditelj projekta ili član projektnog tima može biti prijavljen samo na jednom projektu. Svaki projekt zasebno se obrazlaže i opisuje (Prilog 3., Obrazac 2.2.-osnovni podaci o projektu) te se za svaki pojedinačno podnosi Financijski plan i izračun troškova projekta na obrascu koji je sastavni dio ovog programa (Prilog 4., Obrazac 3.), dok se prijava za dodjelu sufinanciranja znanstveno-istraživačkih projekata urbanih simulacija od javnog interesa (Prilog 2., Obrazac 1.) i obrazac o osnovnim podacima o prijavitelju projekta  (Prilog 3., Obrazac 2.1.) podnose isključivo u jednom primjerku.

Prijava i svi obrasci koji se predaju uz prijavu na Javni poziv moraju biti jasni i razumljivi i sastavljeni na hrvatskom jeziku i latiničnom pismu, te popunjeni na računalu.

Sva pitanja u vezi s Javnim pozivom mogu se tijekom trajanja Javnog poziva postaviti na e-mail: znanstveno.istrazivacki@zagreb.hr.

6. ROK I MJESTO PODNOŠENJA PRIJAVE

Rok za podnošenje prijave je 15 dana od dana objave ovoga Javnog poziva na internetskoj stranici Grada Zagreba, zaključno sa 20. listopada 2026.

Prijava se podnosi isključivo u elektroničkom obliku putem online servisa e-Pisarnice koji se nalazi na internetskim stranicama Grada Zagreba www.zagreb.hr, link: https://e-pisarnica.zagreb.hr/ePisarnica/#/home?id=ffa81a4e-9f4c-4087-b7fb-5bfd1cff7b1d 

Prijavitelji svoje projekte moraju prijaviti na propisanim obrascima u elektroničkom obliku, prema na njima istaknutim uputama i sukladno Uputama za prijavitelje na Javni poziv koje su sastavni dio ovog Javnog poziva. 

	7. PRIJAVE KOJE SE NEĆE RAZMATRATI



Neće biti uzeta u razmatranje prijava na Javni poziv koja:

· ne zadovoljava uvjete za prijavu na Javni poziv,
· ne sadrži svu potrebnu dokumentaciju koja je u ovom Javnom pozivu navedena kao obvezna,
· nije dostavljena na način koji je određen ovim Javnim pozivom,
· nije podnesena u roku koji je naveden u ovom Javnom pozivu,
· sadrži financijski plan i izračun troškova projekta suprotan iznosu navedenom u točki 5. stavku 2. Programa,
· ima isključivo komercijalnu svrhu.
8. ODABIR PRIJAVITELJA
Povjerenstvo za sufinanciranje znanstveno-istraživačkih projekata urbanih simulacija od javnog interesa za 2026. provodi postupak odabira prijavitelja za sufinanciranje znanstveno-istraživačkih projekata urbanih simulacija.

Kriteriji za sufinanciranje projekata određeni su Listom kriterija za procjenu projekata (bodovima) koja je sastavni dio Programa (Prilog 1.).
Projekti se rangiraju prema ostvarenim bodovima sukladno Listi kriterija za procjenu projekata.
Pojedinačne projekte boduje svaki član Povjerenstva zasebno prema Listi kriterija za procjenu projekata (bodovima) iz Priloga 1. Najveći mogući broj bodova za svaki projekt nakon provedenog bodovanja je 100.
Nakon bodovanja svih projekata, svaki član Povjerenstva izrađuje osobnu rang-listu tako da je projekt s najvećim brojem bodova prvi na listi, a zatim ga redom slijede projekti s manjim brojem bodova do kraja liste gdje je projekt s najmanjim brojem bodova. Rezultat je da u osobnoj rang-listi projekti imaju slijedan rang 1, 2, 3, 4, ... itd. 

Predsjednik Povjerenstva zatim izrađuje zajedničku rang-listu. U prvom koraku za svaki projekt zbraja rangove iz osobnih rang-listi svih članova Povjerenstva. Potom u drugom koraku za svaki projekt definira novi rang na način da je najmanji zbroj rangova iz osobnih rang-list prvi na listi, a zatim ih redom slijede projekti s višim zbrojem, sve do kraja liste gdje je projekti s najvišim zbrojem. 

U slučaju izjednačenja pozicije na zajedničkoj rang-listi, Povjerenstvo će glasati o poretku tih projekata, zabilježiti to u zapisniku i na taj način formirati završnu rang-listu. Rezultat je da u zajedničkoj rang-listi projekti imaju slijedan rang 1, 2, 3, 4, ... itd.

Zatražena sredstva se raspoređuju projektima na temelju zajedničke rang-liste, a dodjeljuju se do visine sredstava osiguranih za tu svrhu u Proračunu Grada Zagreba za 2026.

Gradonačelnik Grada Zagreba, na prijedlog Povjerenstva, utvrđuje listu izabranih prijavitelja za sufinanciranje znanstveno-istraživačkih projekata urbanih simulacija  od javnog interesa te odobrava iznose sufinanciranja.

9. ROK I NAČIN OBJAVE REZULTATA

Rezultati Javnog poziva bit će objavljeni na službenoj stranici Grada Zagreba (www.zagreb.hr) u roku od (8) osam dana od donošenja zaključka o utvrđivanju liste izabranih prijavitelja za sufinanciranje znanstveno-istraživačkih projekata urbanih simulacija  od javnog interesa za 2026.

	10. PRAVO PRIGOVORA



Prijavitelj koji je sudjelovao u Javnom pozivu za sufinanciranje znanstveno-istraživačkih projekata urbanih simulacija od javnog interesa za 2026. može podnijeti prigovor na zaključak o utvrđivanju liste izabranih prijavitelja za sufinanciranje znanstveno-istraživačkih projekata urbanih simulacija  od javnog interesa za 2026.


Prigovor se podnosi gradonačelniku Grada Zagreba preko Gradskog ureda za digitalizaciju, nove tehnologije i tehničke poslove u roku od osam (8) dana od dana objave zaključka o utvrđivanju liste izabranih prijavitelja za sufinanciranje znanstveno-istraživačkih projekata urbanih simulacija  od javnog interesa za 2026.

O prigovoru odlučuje gradonačelnik Grada Zagreba.

11. POTPISIVANJE UGOVORA

Prijavitelji kojima se odobri sufinanciranje u sklopu Programa sklopit će s Gradom Zagrebom ugovor o sufinanciranju u sklopu Programa kojim će se regulirati međusobna prava i obveze prijavitelja i Grada Zagreba (dinamika, visina, rok i način isplate sufinanciranja znanstveno-istraživačkih projekata urbanih simulacija od javnog interesa, rok za provedbu i diseminaciju projekta, način i dinamika izvješćivanja o provedbi projekta i diseminaciji, obveza vraćanja neutrošenih sredstava, obveze prijavitelja u slučaju nenamjenskog trošenja sredstava i drugo).


12. OBRADA PODATAKA
 
Osobni podaci dostupni iz prijave i tražene dokumentacije prikupljaju se i obrađuju isključivo za potrebe provedbe ovog Javnog poziva.
 
Prijavom na Javni poziv prijavitelji su izričito suglasni da Grad Zagreb kao voditelj obrade može prikupljati, koristiti i obrađivati podatke u svrhu provođenja procedure Javnog poziva, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119 i Zakona o provedbi Opće uredbe o zaštiti podataka (Narodne novine 42/18).

Svi dokumenti vezani uz prijave za sufinanciranje ovog javnog poziva bit će odloženi i čuvani u skladu s propisima o zaštiti i očuvanju dokumentarnog i arhivskog gradiva te se ne vraćaju prijaviteljima. 






















Prilog 1.


LISTA KRITERIJA ZA PROCJENU PROJEKTA

	Evaluacijski kriterij
	Broj bodova

	Prethodno iskustvo voditelja projekta u provedbi znanstveno-istraživačkih projekata
	0 - 15

	Kapacitet prijavitelja da kvalitetno provede predloženi projekt
	0 - 15

	Tehnička izvedivost predloženog projekt
	0 - 10

	Održivost tehnološkog rješenja i/ili korištenje tehnologija otvorenog kôda
	0 – 15

	Društvena korist predloženog projekta
	0 - 30

	Inovativnost predloženog projekta
	0 - 15

	UKUPNO
	0 - 100





























Prilog 2.


Obrazac 1. - PRIJAVA ZA PROJEKT


	PRIJAVITELJ PROJEKTA
	(upisati puni naziv prijavitelja)

	Naziv projekta
	(upisati puni naziv projekta)













































Prilog 3.


Obrazac 2.1. - OSNOVNI PODACI O PRIJAVITELJU PROJEKTA

	2.1. OSNOVNI PODACI O PRIJAVITELJU 

	2.1.1.	Naziv prijavitelja
	

	2.1.2.	OIB (osobni identifikacijski broj) prijavitelja
	

	2.1.3.	MBS (matični broj subjekta)
	

	2.1.4.	Adresa (ulica, broj, mjesto, poštanski broj) ustanove
	

	2.1.5.	Broj računa (IBAN) prijavitelja
	

	2.1.6.	Naziv banke kod koje je račun otvoren
	

	2.1.7.	Ime i prezime i funkcija odgovorne osobe prijavitelja
	

	2.1.8.	Ime i prezime i funkcija voditelja projekta
	

	2.1.9.	Adresa e-pošte voditelja projekta
	

	2.1.10.	Broj telefona/mobilnog telefona voditelja projekta
	

	2.1.11. Imena i prezimena članova projektnog tima te njihove afilijacije i radna mjesta, osim voditelja projekta
	

	2.1.12. Uz prijavu je potrebno priložiti životopise svih članova projektnog tima, uključujući voditelja projekta













Obrazac 2.2. - OSNOVNI PODACI O PROJEKTU

	2.22.2. OSNOVNI PODACI O PROJEKTU ZA KOJI SE PODNOSI PRIJAVA ZA SUFINANCIRANJE PROJEKTA 

	2.2.1.	Naziv projekta
	

	2.2.2.	Kratak opis projekta (do 250 riječi)
	

	2.2.3.	Područja od interesa za Grad Zagreb  za koja će se projekt provoditi
	

	2.2.4.   Prethodno iskustvo prijavitelja u provedbi znanstveno-istraživačkih projekata
	

	2.2.5.	Kapacitet prijavitelja da kvalitetno provede predloženi projekt (do 500 riječi)
	

	2.2.6.	Način provedbe, dinamika i datum realizacije projekta
	

	2.2.7.	Tehnička izvedivost predloženog projekta  (do 500 riječi)
	

	2.2.8.   Održivost tehnološkog rješenja i/ili korištenje tehnologija otvorenog kôda (do 500 riječi)
	

	2.2.9.	Društvena korist predloženog projekta  (do 500 riječi)
	

	2.2.10.	Inovativnost predloženog projekta (do 500 riječi)
	

	2.2.11.	Opis aktivnosti koje će se provoditi (do 1500 riječi)

	2.2.12. Očekivani rezultati projekta (do 1500 riječi)

















Prilog 4.

Obrazac 3. - FINANCIJSKI PLAN I IZRAČUN TROŠKOVA PROJEKTA

	Vrsta troškova
	Vrijednost opravdanih troškova
	Opis troškova
	

	
	
	
	

	1. Troškovi zaposlenih
	
	
	Navedite troškove rada za sve zaposlene i broj osoba koje rade na projektu.

Navedite broj sati cjelokupnog rada.

	2. Troškovi vanjskih suradnika
	
	
	Navedite troškove vanjskih suradnika i broj osoba koje rade na projektu kao vanjski suradnici.

	3.Troškovi sudjelovanja na znanstvenim konferencijama
	
	
	Navedite očekivane troškove sudjelovanja na konferencijama.

	4. Troškovi softverskih licenci i druge nematerijalne imovine
	
	
	Navedite tipove i iznose troškova licenci i druge nematerijalne imovine.

	5. Troškovi opreme i druge materijalne imovine
	
	
	Navedite tipove i iznose troškova opreme i druge materijalne imovine.

	
	
	
	

	UKUPNA VRIJEDNOST SVIH TROŠKOVA (BEZ PDV‑a)
	





















Prilog 5.


IZJAVA

kojom ja, ____________________________________________________________ (ime i prezime, adresa, OIB, funkcija odgovorne osobe prijavitelja), a radi prijave na Javni poziv za sufinanciranje znanstveno-istraživačkih projekata urbanih simulacija od javnog interesa za _________ godinu, pod punom materijalnom i kaznenom odgovornošću

IZJAVLJUJEM I POTVRĐUJEM

da podnositelj prijave ________________________________________________ (puni naziv, sjedište, OIB, upisan u sudski ili drugi odgovarajući registar _______________ u Zagrebu pod brojem ____________)

- nije u likvidaciji, stečajnom ili predstečajnom postupku u skladu sa Stečajnim zakonom (Narodne novine 71/15, 104/17, 36/22 i 27/24),
- nema nepodmirene obveze prema zaposlenicima.


Potpisom ove izjave potvrđujem da su svi podaci iz ove izjave istiniti, točni i potpuni.


	Mjesto i datum
	
	Potpis odgovorne osobe

	 
	
	

	 
	
	

	 
	
	

	 
	
	M.P.























Prilog 6.


IZJAVA

kojom ja, ___________________________________________________________ (ime i prezime, adresa, OIB, funkcija odgovorne osobe prijavitelja), a radi prijave na Javni poziv za sufinanciranje znanstveno-istraživačkih projekata urbanih simulacija od javnog interesa za_________ godinu, pod punom materijalnom i kaznenom odgovornošću

IZJAVLJUJEM I POTVRĐUJEM

da podnositelju prijave ______________________________________________ (puni naziv, sjedište, OIB, upisan u sudski ili drugi odgovarajući registar ____________________ u Zagrebu pod brojem ____________) i osobi ovlaštenoj po zakonu za zastupanje

- nije izrečena pravomoćna osuđujuća presuda za jedno ili više sljedećih kaznenih djela: primanje mita u gospodarskom poslovanju, davanje mita u gospodarskom poslovanju, zlouporabu položaja i ovlasti, primanje mita, davanje mita, prijevaru, računalnu prijevaru, prijevaru u gospodarskom poslovanju, pranje novca i subvencijsku prijevaru.


Potpisom ove izjave potvrđujem da su svi podaci iz ove izjave istiniti, točni i potpuni.


	Mjesto i datum
	
	Potpis odgovorne osobe

	 
	
	

	 
	
	

	 
	
	

	 
	
	M.P.






















Prilog 7.




IZJAVA



kojom ja, _____________________________________________________________ (ime i prezime, adresa, OIB, funkcija odgovorne osobe prijavitelja), a radi prijave na Javni poziv za sufinanciranje znanstveno-istraživačkih projekata urbanih simulacija od javnog interesa za _________ godinu, pod punom materijalnom i kaznenom odgovornošću



IZJAVLJUJEM I POTVRĐUJEM



da predloženi znanstveno-istraživački projekt nema gospodarski karakter te da aktivnosti koje se provode u okviru projekta nisu usmjerene na stjecanje dobiti, pružanje usluga niti na komercijalizaciju rezultata projekta tijekom razdoblja njegove provedbe. 
Sredstva dodijeljena temeljem javnog poziva će se koristiti isključivo za provedbu aktivnosti predviđenih projektom. 


Potpisom ove izjave potvrđujem da su svi podaci iz ove izjave istiniti, točni i potpuni.


	Mjesto i datum
	
	Potpis odgovorne osobe

	 
	
	

	 
	
	

	 
	
	

	 
	
	M.P.


















Prilog 8.

IZJAVA O NEPOSTOJANJU DVOSTRUKOG FINANCIRANJA 

kojom se izjavljuje da 

Podnositelj prijave:     __________________________________________________________________________
(naziv prijavitelja, OIB)

Naziv projekta: ____________________________________________________________

Molimo podcrtati/zaokružiti odgovarajuće stanje:

A) nije dobio

u 2026. financijska sredstva iz javnih izvora za prijavljeni projekt od tijela državne uprave, Vladinih ureda i tijela, javnih institucija, jedinica lokalne i područne (regionalne) samouprave odnosno sredstva iz fondova EU i međunarodnih fondova. 

B) nije dobio u cijelosti 

u 2026. financijska sredstva iz javnih izvora za prijavljeni projekt od tijela državne uprave, Vladinih ureda i tijela, javnih institucija, jedinica lokalne i područne (regionalne) samouprave  odnosno sredstva iz fondova EU i međunarodnih fondova. Za prijavljeni projekt dobio je __________% od ukupnog troškovnika istog projekta u iznosu _____________________ (navesti iznos financijske potpore u eurima) od ______________________ (navesti naziv tijela od kojeg su dobivena financijska sredstva).

ILI

C) da se natjecao

za financijska sredstva za prijavljeni projekt, ali postupak ocjenjivanja projekta još je u tijeku.


___________________________________________________________________________
(naziv tijela i naziv javnog poziva/natječaja gdje je prijavljen projekt)


Pod kaznenom i materijalnom odgovornošću izjavljujem da su svi podaci navedeni u Izjavi istiniti, točni i potpuni.


	      Mjesto i datum
	
	Potpis odgovorne osobe

	 
	
	

	 
	
	

	 
	
	

	 
	
	M.P.



